S-568/2007

Mál þetta, sem þingfest var þann 7. febrúar sl. og dómtekið 26. febrúar sl., var höfðað með ákæru lögreglustjórans á Selfossi, dagsettri 18. desember 2007, á hendur E-kk-þgf A-kk-þgf Ó-kk-þgf, kt. 000000-0000, óstaðsettur í hús í Reykjavík, og X,

A.

„gegn ákærða E-kk-þgf fyrir umferðarlagabrot

með því að hafa um hádegisbil sunnudagsins 27. maí 2007 ekið bifreiðinni HL-878 með 112 km hraða á klukkustund, búinni fjórum nagladekkjum, austur Þrengslaveg við Lambafell, Sveitarfélaginu Ölfusi, án þess að hafa öðlast ökuréttindi og óhæfur til að stjórna bifreiðinni örugglega vegna áhrifa amfetamíns, metamfetamíns, kókaíns og tetrahýdrókannabínólsýru. Leyfður hámarkshraði á vegarkaflanum var 90 km á klukkustund. Hraði bifreiðarinnar var mældur með ratsjá nr. GE-016 sem staðsett var í lögreglubifreið nr. 33-258.

Teljast brot ákærða varða við 2. mgr. 37. gr., 59. gr., 1. mgr. 48. gr. og 1., sbr. 2. mgr. 45. gr. a. umferðarlaga nr. 50, 1987 sbr. 5. gr. laga nr. 66, 2006, sbr. lið 16.02-(06) í reglugerð nr. 822/2004 um gerð og búnað ökutækja, sbr. 1. mgr. 100. gr. nefndra umferðarlaga.

B.

gegn ákærðu X fyrir fíkniefnabrot og brot á lögum um fullnustu refsinga

með því að hafa sunnudaginn 27. maí 2007 haft í vörslu sinni í dreifingarskyni, 10,91 g af hassi, 7,04 g af amfetamíni og 4,81 g af kókaíni, fíkniefnunum kom ákærða fyrir í leggöngum sínum á salerni í Litlu Kaffistofunni í Svínahrauni, Sveitarfélaginu Ölfusi, skömmu áður en bifreið ákærða var stöðvuð af lögreglu, sbr. ákærulið A. en ákærða X var farþegi í bifreiðinni umrætt sinn, hugðist ákærða smygla fíkniefnunum inn í fangelsið að Litla Hrauni við Eyrarbakka, en sem greiðslu átti ákærða að fá hluta af umræddum fíkniefnum auk 10.000 kr. peningagreiðslu.

Telst brot ákærðu varða við 81. gr. laga um fullnustu refsinga nr. 49, 2005 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

C.

gegn ákærða E-kk-þgf fyrir fíkniefnabrot

með því að hafa sunnudaginn 27. maí 2007 í bifreiðinni HL-878 haft í vörslu sinni í dreifingarskyni, 4,81 g af kókaíni er ákærði afhenti meðákærðu X í bifreiðinni HL-878, sbr. ákærulið A., á leið þeirra austur fyrir fjall.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 11872) samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði kom fyrir dóminn þann 26. febrúar og játaði þá skýlaust brot sín eins og þau eru tilgreind í ákæru utan að hann neitaði að hafa ætlað fíkniefnin til dreifingar. Féll ákæruvaldið frá þeirri háttsemi. Málið var því tekið til dóms samkvæmt 1. mgr. 125. gr. laga nr. 19/1991 um meðferð opinberra mála.

Um málavexti vísast til ákæruskjals utan að ákæruliður C er með ofangreindum breytingum. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærða nokkrum sinnum verið gerð refsing, í fyrsta sinn 2. september 2005 en þá var hann dæmdur í sex mánaða fangelsi, skilorðsbundið í tvö ár, fyrir þjófnað, nytjastuld og umferðarlagabrot. Þá gekkst ákærði undir sátt í desember 2005 fyrir fíkniefnalagabrot og gert að greiða 28.000 króna sekt. Þann 2. febrúar 2006 var ákærða ekki gerð sérstök refsing fyrir líkamsárás og í október 2006 gekkst ákærði undir sátt fyrir umferðar- og fíkniefnalagabrot og gert að greiða 58.000 króna sekt. Þann 17. apríl 2007 gekkst ákærði undir sátt fyrir fíkniefnalagabrot og 26. júní 2007 var ákærði dæmdur í níu mánaða fangelsi, skilorðsbundið í þrjú ár, fyrir þjófað og fíkniefnalagabrot. Var skilorðsdómurinn frá 2. september 2005 þá dæmdur upp. Loks var ákærði dæmdur þann 8. október 2007 í fimmtán mánaða fangelsi, þar af tólf mánuði skilorðsbundna í þrjú ár, fyrir þjófnað, nytjastuld, umferðarlagabrot, fíkniefnalagabrot og brot gegn vopnalögum. Var sá dómur hegningarauki. Brot ákærða eru framin í maí 2007, og verður ákærða því gerður hegningarauki samkæmt reglum 78. gr. almennra hegningarlaga nr. 19/1940.

Í málinu liggur fyrir matsgerð frá Rannsóknastofu í lyfja- og eiturefnafræði við Háskóla Íslands. Kemur þar fram að í þvagi ákærða hafi fundist amfetamín, metamfetamín, kókaín og tetrahýdrókannabínólsýra. Í blóði ákærða mældist amfetamín, 390 ng/ml, og kókaín, 100 ng/ml. Er hér um mikið magn fíkniefna að ræða í blóði ákærða.

Þann 8. október 2007 var ákærði dæmdur í fimmtán mánaða fangelsi. Með vísan til 77. gr. almennra hegningarlaga nr. 19/1940 verður ákærða ekki gerð frekari refsing vegna ákæruliðar C en að öðru leyti er refsing ákærða ákveðin 200.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í fjórtán daga. Ákærði skal sviptur ökurétti í eitt ár frá birtingu dóms þessa. Þá skal ákærða gert að greiða allan sakarkostnað sem hlaust af máli þessu sem er samkvæmt yfirliti 169.853 krónur auk þóknunar skipaðs verjanda hans, H-kk-ef I-kk-ef hæstaréttarlögmanns, 74.700 krónur að meðtöldum virðisaukaskatti auk ferðakostnaðar, 8.520 krónur.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, E-kk-nf A-kk-nf Ó-kk-nf, greiði 200.000 þúsund krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í fjórtán daga.

Ákærði er sviptur ökurétti í eitt ár frá birtingu dóms að telja.

Ákærði greiði allan sakarkostnað, 253.073 krónur, þar með talda þóknun skipaðs verjanda síns, H-kk-ef I-kk-ef hæstaréttarlögmanns, 74.700 krónur að virðisaukaskatti meðtöldum og 8.520 krónur í ferðakostnað.

Á-kvk-nf G-kvk-nf.